O nouă linie de metrou în Capitală. 13 noi stații ar urma să lege Gara de Nord de Gara Progresul.
Guvernul vrea să construiască o linie de metrou de 12 kilometri lungime. Proiectul este estimat la 8 miliarde de lei. Magistrala Râul-Doamnei – Eroilor a costat 3,4 miliarde de lei. M5 a fost construită după 9 ani, deși termenul a fost de 3 ani.
Bucureștenii vor mai aștepta un metrou, unul cu un traseu mai lung și cu un buget mai mare. Guvernul vrea o linie de metrou între Gara de Nord și Gara Progresul. Astăzi, studiul de fezabilitate a fost discutat la Ministerul Dezvoltării, semn că intenția e serioasă. Proiectul este estimat la peste 8 miliarde de lei și are un termen de 5 ani. Construcția se întinde pe aproape 12 kilometri și ar urma să aibă 13 stații. E vorba de un plan mai ambițios decât magistrala Râul Doamnei-Eroilor, care a fost finalizată după 9 ani, deși are doar 7 kilometri lungime.